Nam Il
<s>Nam Il (korejski: 남일; Kyŏngwŏn, 5. lipnja 1915. – Pjongjang, 7. ožujka 1976.) je bio sjevernokorejski general pri Korejskoj narodnoj armiji i jedan od potpisnika sporazuma o primirju kojim je zaključen Korejski rat.</s>

<s>Nam Il je rođen 5. lipnja 1915. u Kyŏngwŏnu, na sjeveru zemlje, koja je tada bila pod japanskom okupacijom.</s><s>Vojno obrazovanje dobio je u Smolensku i Taškentu, a tokom Drugog svjetskog rata je služio na strani Sovjetskog Saveza kao načelnik stožera.</s><s>Sudjelovao je u brojnim bitkama, uključujući i onu staljingradsku.</s>

<s>Kada se, nakon rata, vratio u Sjevernu Koreju, postao je ministar vanjskih poslova i načelnik stožera Korejske narodne armije.</s><s>Sudjelovao je u Korejskom ratu, a kada je rat 1951. došao u pat poziciju, Nam Il je bio glavni pregovarač Sjeverne Koreje.</s><s>Dana 27. srpnja 1953., u P'anmunjŏmu je potpisao Korejski sporazum o primirju, kojim je uređen prekid vatre na Korejskom poluotoku.</s>

<s>Preminuo je 7. ožujka 1976. u Pjongjangu.</s>

<s>Sjevernokorejski vojskovođe‎
Sjevernokorejski političari
Biografije, Korejski rat
Sovjetski vojnici u Drugom svjetskom ratu
Ateisti</s>

